Ish-Presidenti Bujar Nishani, e cilëson reagimin e dhunshëm të protestuesve në Rrugën e Kombit, si shpërthim të akumuluar ndaj qeverisë. Ai thotë se: "Rruga e Kombit, ishte vetëm fillimi i një rebelimi, që do të vazhdojë…!
Bujar Nishani: Rruga e Kombit, ishte vetëm fillimi, rebelimi do të vazhdojë…
Gjithashtu, ish-Presidenti Nishani, deklaron se përmes arrogancës dhe shantazhit që qeveria po ushtron ndaj qytetarëve, shumë shpejt motoja e çdokujt do të jetë "Më arrestoni dhe mua".
Por ish-kreu i shtetit, ka folur dhe për zhvillimet e brendshme në Partinë Demokratike. Ai ka theksuar se dinamika që i duhet të prodhojë sot opozitës në Shqipëri, duhet t'i kalojë disa herë frekuencat e çdo opozite të një vendi tjetër. Ku demokracia zhvillohet mbi kriteret dhe ligjësitë normale.
Ja çfarë thotë Nishani për mosbindjen civile, dhe paralajmërimi për shpërthim masiv:
Protesta e qytetarëve në Rrugën e Kombit është shpërthimi i një zemërimi të akumuluar prej vitesh. Nga një qeverisjeje, që e ka varfëruar në ekstrem popullin. Ky popull ka ngritur në një kult të pandëshkueshmërisë, korrupsionin. Që ka injoruar dhe fyer dinjitetin, dhe personalitetin e qytetarit të thjeshtë.
Protesta është shpërthimi i zemërimit të akumuluar nga një qeverisjeje, që e ka varfëruar në ekstrem popullin.
Këtë zemërim e has në çdo cep dhe qytet të vendit. Shpërthimi i tij masiv do të jetë i paimagjinueshëm. Pasi përgjegjësitë për rendin social, kanë krijuar një shkëputje të madhe nga realiteti dhe me anë të frikës dhe shantazhit do mund të ruajnë këtë status quo. Zhvillimet dhe reagimet nga populli po tregojnë se shumë shpejt motoja e qytetarëve të. këtij vendi do të jetë "Më arrestoni dhe mua". Po krijohet një frymë popullore që, kush ndeshet fort me pushtetin e korrupsionit dhe hajnisë, kthehet në hero. Për fat të keq, opozitës nuk i ka mbetur. asnjë alternativë normale politike. I vidhen votat me para droge, i goditen simpatizantët me mekanizmat e shtetit. Çfarë duhet të bëjë opozita në këtë situatë? A e dëgjuat se si e identifikoi Kryeministri, popullin e vet nga foltorja e Parlamentit? A ka ndodhur kjo ndonjëherë. në ndonjë vend të botës? Kurrë, asnjëherë, nga askush. Çfarë duhet të bëjë opozita në këtë situatë? Unë mendoj se përgjegjësia e saj është tmerrësisht e madhe. Ajo të marrë plotësisht këtë përgjegjësi.
Me këtë konkluzion, e mbyll komentin e tij, ish-Presidenti Bujar Nishani.
Për lajm-shqip:
Leonard Xhelili